แบบ ปค.6

รายงานผลการสอบทานการประเมินผลการควบคุมภายในของผู้ตรวจสอบภายใน

**เรียน นายกเทศมนตรีตำบลรังกาใหญ่**

ผู้ตรวจสอบภายในของเทศบาลตำบลรังกาใหญ่ ได้ตรวจสอบทานการประเมินผลการควบคุมภายในของหน่วยงาน สำหรับปีสิ้นสุดในวันที่ 30 กันยายน พ.ศ. 2562 ด้วยวิธีการสอบทานตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 โดยมีวัตถุประสงค์เพื่อให้ความมั่นใจอย่างสมเหตุสมผลว่า ภารกิจของหน่วยงานจะบรรลุวัตถุประสงค์ของการควบคุมภายในด้านการดำเนินงานที่มีประสิทธิผล ประสิทธิภาพ ด้านการรายงานที่เกี่ยวข้องกับการเงิน และไม่ใช่การเงินที่เชื่อถือได้ ทันเวลา และโปร่งใส รวมทั้งด้านการปฏิบัติตามกฎหมาย ระเบียบ และข้อบังคบที่เกี่ยวข้องกับการดำเนินงาน

อย่างไรก็ดี มีข้อตรวจพบและหรือข้อสังเกตเกี่ยวกับความเสี่ยง การควบคุมภายในและหรือการปรับปรุงการควบคุมภายใน สรุปได้ดังนี้

1. **ความเสี่ยง**

1. การป้องกันและบรรเทาสาธารณภัย

2. การดำเนินงานแก้ไขปัญหายาเสพติด

3. การจ่ายเบี้ยยังชีพของผู้สูงอายุและผู้พิการ

4. การจัดทำแผนพัฒนาสี่ปี

5. การเพิ่มเติมและเปลี่ยนแปลงแผนพัฒนาฯ

6. ด้านพัสดุ-การจัดหาทรัพย์สิน

7. ด้านพัสดุ-การซ่อมบำรุงทรัพย์สิน

8. ด้านการจัดเก็บรายได้

9. กิจกรรมการจัดทำโครงการโครงสร้างพื้นฐาน

10. กิจกรรมด้านงานก่อสร้าง

11. กิจกรรมด้านงานซ่อมแซมไฟฟ้า

12. กิจกรรมการส่งเสริมภูมิปัญญาท้องถิ่น

13. กิจกรรมส่งเรือยาวเข้าแข่งขันงานเทศกาลเที่ยวพิมาย

14. การเสียชีวิตจากการจมน้ำ ของเยาวชนและประชาชนในพื้นที่

15. การพัฒนาบุคลากร

16. การดำเนินการช่วยเหลือเกษตรกรผู้ประสบภัยธรรมชาติ

**2. การควบคุมภายในและหรือการปรับปรุงการควบคุมภายใน**

1. **การป้องกันและบรรเทาสาธารณภัย** มีการดำเนินการประชาสัมพันธ์งานศูนย์ป้องกันและ

บรรเทา สาธารณภัยของเทศบาล และการติดต่อสื่อสารเมื่อมีเหตุฉุกเฉิน เช่น การทำป้ายประชาสัมพันธ์เบอร์โทรศัพท์ศูนย์ป้องกันและบรรเทาสาธารณะภัย เบอร์โทรสายด่วนต่าง ๆ ติดในหมู่บ้าน ชุมชน ติดที่รถดับเพลิง รณรงค์และประชาสัมพันธ์ให้ประชาชนเห็นถึงความสำคัญของศูนย์ อปพร. ตำบลรังกาใหญ่ เพื่อร่วมสมัครเข้าเป็นสมาชิก สร้างขวัญและกำลังใจในการทำงาน โดยให้สามารถเบิกค่าเบี้ยเลี้ยงในการปฏิบัติงานได้ ทำแผนป้องกันและบรรเทาสาธารณภัยและฝึกซ้อมตามแผน ส่งเจ้าหน้าที่รับผิดชอบด้านการป้องกันและบรรเทาสาธารณภัย อปพร. EMS เข้าฝึกอบรมที่หน่วยงานต่าง ๆ จัด จัดเจ้าหน้าที่ปฏิบัติงานตลอด 24 ชั่วโมง

**2. การดำเนินงานแก้ไขปัญหายาเสพติด** มีการดำเนินการให้เจ้าหน้าที่ปฏิบัติงานป้องกัน รายงานผลการปฏิบัติงานเป็นประจำ มีการประชุมปรึกษาหารือ วิเคราะห์ปัญหา และหาแนวทางแก้ไขร่วมกันระหว่างผู้บริหารและผู้ปฏิบัติ มอบหมายให้เจ้าหน้าผู้ปฏิบัติ ประสานกับผู้นำหมู่บ้านเพื่อเฝ้าระวังและตรวจสอบผู้ที่ถูกจับกุมในคดียาเสพติด

**3. การจ่ายเบี้ยยังชีพของผู้สูงอายุและผู้พิการ** มีการดำเนินการมอบหมายให้เจ้าหน้าผู้ปฏิบัติ ประสานกับผู้นำ ติดตามผลการจ่ายเบี้ยยังชีพให้แก่ผู้อายุและผู้พิการว่าในแต่ละเดือนมีปัญหาและอุปสรรคอะไร หมู่บ้านต้องการให้ปรับปรุงส่วนไหน เพื่อหาแนวทางแก้ไขปัญหาและ เพื่ออำนวยความสะดวกให้กับผู้สูงอายุและผู้พิการ

**4. การจัดทำแผนพัฒนาสี่ปี** มีการดำเนินการ ศึกษาระเบียบให้มากขึ้น เพราะกระบวนการและขั้นตอนมีความซับซ้อนมากยิ่งขึ้น มีการประชุมประชาคมระดับหมู่บ้านและระดับตำบล โดยถือมติในที่ประชุม

**5. การเพิ่มเติมและเปลี่ยนแปลงแผนพัฒนาฯ** มีการวิเคราะห์การจัดสรรงบประมาณโดยการจัดสรรงบประมาณในการพัฒนาให้สอดคล้องกับวิสัยทัศน์ ยุทธศาสตร์ หรือแนวทางในการพัฒนาที่ผู้บริหารได้วางไว้ เพื่อที่จะบรรลุตามนโยบาย

**6. ด้านพัสดุ-การจัดหาทรัพย์สิน** จัดให้มีการประชุมผู้ที่เกี่ยวข้องเพื่อจัดทำแผนการจัดหาพัสดุ และแผนการใช้จ่ายเงิน แจ้งแนวทางการปฏิบัติตามระเบียบ กฎหมายที่เกี่ยวข้อง มอบหมายเจ้าหน้าที่ที่เกี่ยวข้องติดตามการดำเนินงานในระหว่างปฏิบัติงานและรายงานผล การปฏิบัติงาน

**7. ด้านพัสดุ-การซ่อมบำรุงทรัพย์สิน** กำหนดให้หน่วยงานจัดทำแผนการซ่อมบำรุงทรัพย์สิน มอบหมายเจ้าหน้าที่ที่เกี่ยวข้องติดตามการดำเนินงานในระหว่างปฏิบัติงานและให้มีการรายงานการซ่อมบำรุงทรัพย์สิน

8. ด้านการจัดเก็บรายได้ กำชับเจ้าหน้าที่หมั่นติดตามเอกสารการเปลี่ยนแปลงกรรมสิทธิ์ในที่ดินจากสำนักงานที่ดิน จัดทำแผนที่ภาษีเพื่อให้การจัดเก็บภาษีเป็นระบบมากยิ่งขึ้น

9. กิจกรรมการจัดทำโครงการโครงสร้างพื้นฐาน มอบหมาย และจัดเจ้าหน้าที่ออกสำรวจสภาพพื้นที่จริงและจัดหาอุปกรณ์ในการสำรวจให้เพียงพอกับงานที่ปฏิบัติ ซักซ้อมความเข้าใจระหว่างผู้รับจ้างออกแบบกับผู้สำรวจให้มากขึ้น จัดบุคลากรเข้ารับการฝึกอบรมเกี่ยวกับการทำงานในหน้าที่ มอบหมาย และจัดเจ้าหน้าที่กลั่นกรองและตรวจสอบแบบแปลนและประมาณราคาทุกขั้นตอนก่อนนำเสนอเพื่อพิจารณา จัดส่งบุคลากรเข้ารับการฝึกอบรม การสืบราคาวัสดุก่อสร้างจากร้านค้า จำนวน ๓ ร้าน เป็นอย่างต่ำแล้วนำค่าที่ได้มาเฉลี่ยแล้วกำหนดเป็นราคากลางวัสดุก่อสร้างและสืบค้นราคากลางเพื่อนำมาประกอบการกำหนดราคากลางให้เป็นปัจจุบัน

10. กิจกรรมด้านงานก่อสร้าง มอบหมาย และจัดเจ้าหน้าที่กลั่นกรองและตรวจสอบแบบแปลนส่งเสริมและพัฒนาบุคลากรให้เข้ารับการฝึกอบรม เพื่อเพิ่มพูนทักษะทั้งทางด้านทฤษฎีและด้านปฏิบัติงานในโอกาสต่อๆ ไป มอบหมายช่างควบคุมงานก่อสร้าง นำตัวอย่างแท่งวัสดุเพื่อทดสอบวัสดุกำลังอัดประลัยคอนกรีตที่อายุไม่น้อยกว่า ๒๘ วัน

11. กิจกรรมด้านงานซ่อมแซมไฟฟ้า จัดสรรงบประมาณให้สอดคล้องกับอุปกรณ์ไฟฟ้าเพียงพอต่อสภาพการแก้ไขปัญหา ส่งเสริมและพัฒนาให้เจ้าหน้าที่เข้ารับการอบรมด้านไฟฟ้าเป็นการเฉพาะทาง และศึกษาระเบียบ หลักเกณฑ์ของหน่วยงานที่เกี่ยวข้องอยู่เสมอ

12. กิจกรรมการส่งเสริมภูมิปัญญาท้องถิ่น ดำเนินการโดยลงพื้นที่สำรวจข้อมูลภูมิปัญญาท้องถิ่นอย่างเป็นระบบ

13. กิจกรรมส่งเรือยาวเข้าแข่งขันงานเทศกาลเที่ยวพิมาย ดำเนินการโดยศึกษาระเบียบ

กฎหมาย เพิ่มเติมเป็นประจำ เพื่อใช้เป็นแนวทางการปฏิบัติงาน ปรับสถานการณ์ทำงานให้เข้ากับระเบียบกฎเกณฑ์ให้เกิดประสิทธิภาพสูงสุด

14. การเสียชีวิตจากการจมน้ำ ของเยาวชนและประชาชนในพื้นที่ ดำเนินการโดยสำรวจและจัดการแก้ไขปัญหาแหล่งน้ำเสี่ยง โดยการติดตั้งอุปกรณ์ช่วยชีวิตเบื้องต้นมื่อเกิดเหตุจมน้ำ ได้แก่ ป้ายแสดงเขตน้ำลึกอันตรายแกลลอน ไม้และเชือกสำหรับช่วยดึงเมื่อพบการจมน้ำ ป้ายแสดงขั้นตอนการช่วยชีวิตที่ถูกต้อง จัดกิจกรรมเดินรณรงค์ ในชุมชนเรื่อง การเฝ้าระวังการจมน้ำในช่วงปิดเทอม ให้แก่ประชาชนได้รับ

ทราบ

15. การพัฒนาบุคลากร  ดำเนินการสรรหาบุคลากร ส่งเจ้าหน้าที่ ที่มีอยู่เข้ารับการอบรม

16. การดำเนินการช่วยเหลือเกษตรกรผู้ประสบภัยธรรมชาติ ดำเนินการโดย จัดหาวัสดุอุปกรณ์ในการช่วยเหลือเพิ่มเติม มีการใช้เทคโนโลยีในการสื่อสารช่วยเหลือผู้ประสบภัย จัดหางบประมาณเพิ่มเติมจากหน่วยงานต่างๆ

ลายมือชื่อ...................................................

(นายนอม สุขโข)

ปลัดเทศบาลตำบลรังกาใหญ่

30 ตุลาคม 2562